Úradný vestník L 131 , 27/05/1999 S. 0072 - 0073



Rozhodnutie Komisie z 25. mája 1999, ktorým sa mení a dopĺňa rozhodnutie 97/365/ES o vypracovaní dočasných zoznamov podnikov tretích krajín, z ktorých členské štáty povoľujú dovoz výrobkov pripravených z hovädzieho, bravčového, konského a ovčieho a kozieho mäsa (oznámené v dokumente číslo C(1999) 1374) (Text s významom pre EHP) (1999/344/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 95/408/ES z 22. júna 1995 o podmienkach na vypracovanie dočasných zoznamov podnikov tretích krajín, z ktorých sa členským štátom povoľuje dovoz, na prechodnú dobu, určitých produktov živočíšneho pôvodu, rybárskych produktov alebo živých lastúrnikov [1], naposledy zmenené a doplnené rozhodnutím 98/603/ES [2], a najmä na jeho článok 2 ods. 1, (1) keďže rozhodnutím Komisie 97/222/ES [3] bol vypracovaný zoznam tretích krajín, z ktorých členské štáty povoľujú dovoz výrobkov z mäsa; (2) keďže v rozhodnutí Komisie 97/221/ES [4] sú stanovené požiadavky na zdravie zvierat a veterinárne osvedčenie na dovoz výrobkov z mäsa pre krajiny v tomto zozname; (3) keďže rozhodnutím Komisie 97/365/ES [5] boli vypracované dočasné zoznamy podnikov tretích krajín, z ktorých členské štáty povoľujú dovoz výrobkov pripravených z hovädzieho, bravčového, konského a ovčieho a kozieho mäsa; (4) keďže Komisia dostala z Tuniska zoznam podnikov so zárukami, že úplne spĺňa primerané požiadavky spoločenstva na zdravie; (5) keďže kontrola na mieste uskutočnená spoločenstvom ukázala, že hygienická norma podniku je dostatočná a preto môže byť zapísaná v prvom zozname podnikov, z ktorých môže byť povolený dovoz výrobkov z mäsa; (6) keďže dočasné zoznamy podnikov vyrábajúcich výrobky z mäsa sa môžu, pokiaľ ide o Tunisko, vypracovať; (7) keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príloha k rozhodnutiu 97/365/EHS sa mení a dopĺňa takto. a) Nasledujúci bod 7 sa pridáva za bod 6 legendy: "7 = Výrobky tohto podniku sa musia pripravovať z čerstvého mäsa, ktoré bolo vyrobené podľa smernice 64/433/EHS [6]v schválených bitúnkoch Európskej únie alebo v tých, ktoré spĺňajú požiadavky článku 21 písm. a smernice 72/462/EHS [7]." b) Text prílohy k tejto smernici sa pridáva k prílohe. Článok 2 Toto rozhodnutie sa bude uplatňovať s účinnosťou od 25. mája 1999. Článok 3 Toto rozhodnutie je adresované členským štátom. V Bruseli 25. mája 1999 Za Komisiu Franz Fischler člen Komisie [1] Ú. v. ES L 243, 11.10.1995, s. 17. [2] Ú. v. ES L 289, 28.10.1998, s. 36. [3] Ú. v. ES L 89, 4.4.1997, s. 39. [4] Ú. v. ES L 89, 4.4.1997, s. 32. [5] Ú. v. ES L 154, 12.6.1997, s. 41. [6] Ú. v. ES 21, 29.7.1964, s. 2012/64. [7] Ú. v. ES 302, 31.12.1972, s. 28. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA País: TÚNEZLand: TUNESIENLand: TUNESIENΧώρα: ΤΥΝΗΣΙΑCountry: TUNISIAPays: TUNISIEPaese: TUNISIALand: TUNESIËPaís: TUNÍSIAMaa: TUNISIALand: TUNISIEN 1 | 2 | 3 | 4 | 5 | P.V. 101 | Sovia | Khélidia | Tunis | 6,7 | --------------------------------------------------